Sündis 13.05.1893 ukj Tartus. Üldhariduse omandas Tallinna reaalkoolis. Esimesest maailmasõjast võttis osa 12. tragunipolgu koosseisus. Staabirittmeister 1917. aastal. Vene kodusõja ajal teenis kindral Judenitši Loodearmees ratsajäägripolgus eskadroni ülemana. Pärast viimase likvideerimist astus Eesti kaitseväkke, kus tõusis majori (1924) aukraadini (1938. aastal 2. suurtükiväegrupi ülema abi). Võttis osa Teisest maailmasõjast Saksa armee koosseisus. Suri Saksamaal Stuttgardis 24.08.1972. Maetud Leinfelden-Echterdingeni kalmistule.  (ERA F 497, N 2, S 557, L 574; ERA F 14, N 1, S 189, L 372-378; ERA F 27, N 1, S 60; TLA F 143, N 1, S 307; RI 1916, nr 47; VRSAA F 40298 N 1 S 67; J. Pihlaku andmekogu; Vojennõi orden…2004, lk 476)